ضلع فیروزپور

ضلع فیروز پور (انگریزی: Firozpur district)، مشرقی پنجاب وچ پاک بھارت سرحد اپر اک ضلع اے۔ ایہدا صدر مقام فیروزپور شہر اے۔ ضلعے دیاں 3 تحصیلاں نیں۔ کہیا جاندا اے فیروزپور دی بنیاد 14ویں صدی وچ فیروز شاہ تغلق نے رکھی سی کیونکہ فیروز شاہ تغلق نوں نویں شہر وساؤن دا شوق سی۔

1845 دی پہلی انگریز سکھ لڑائی دوران فیروز پور دے برطانوی کمانڈر دی لاپرواہی دے کارن خالصہ فوج بغیر کسے مزاحمت دے ستلج پار کرن وچ کامیاب ہو گئی سی۔ جدوں لارڈ ہارڈنگ نے سکھاں نال لڑائی دا اعلان کر دتا تاں پہلی لڑائی مدکی وکھے لڑی گئی، جو کہ فروزپور توں 20 میل جنوب مشرق ول واقع اے۔ 1838 وچ فیروزپور اوہ مرکز سی جتھوں برطانوی فوجی ٹکڑیاں پہلے انگریز افغان لڑائی لئی کوچ کردیاں سن۔

ہندوستان دی آزادی جدوجہد دے تن بے مثال شہیداں، شہید بھگت سنگھ اتے اسدے ساتھی شہید راجگرو اتے سکھدیو دیاں سمادھیاں فیروزپور وچ ستلج دریا دے کنڈھے واقع ہن۔ 23 مارچ 1931 نوں، مکمل عوامی مزاحمتی مظاہرےآں دے باوجود، ایہناں نائکاں نوں لہور وچ پھانسی تے چڑھا دتا گیا اتے رات دے ہنیرے وچ چوری چھپے اوہناں دا سسکار پھروجپر دے نیڑے کر دتا گیا۔

اج اس جگہ اُتے شہید بھگت سنگھ دی یادگار قائم اے اتے 23 مارچ والے دن ہر سال ہزاراں لوک اپنے مہان نائکاں نوں شردھانجلی بھینٹ کرن لئی اکٹھے ہندے نیں۔ 

فیروزپور وچ اک ہور تریخی یادگار موجود اے ساراگڑھی گرودوارا، جو کہ اوہناں 21 سکھ فوجیاں دی یاد وچ اے جیہناں نے اپنی جان واقعہ ساراگڑی وچ قربان کیتی سی۔ 12 ستمبر نوں ہر سال لوک اتھے بہادر فوجیاں نوں شردھانجلی بھینٹ کرن لئی اکٹھے ہندے ہن اتے ساراگڑھی دن مناؤندے ہن۔ اس یادگار دی سیوا سابقہ فوجیاں نوں فیر اکٹھے ہوݨ دا موقع وی حاصل کردی اے۔

 حوالے 

گٹھ:چڑھدے پنجاب دے ضلعے
گٹھ:چڑھدا پنجاب